**Prevádzkový poriadok lekárne pre miesto vyhradené na zhromažďovanie nebezpečného odpadu (kat. č. 200131 cytotoxické a cytostatické látky)**

1. Verejná lekáreň zhromažďuje nebezpečný odpad (lieky nespotrebované fyzickými osobami) na vyhradenom mieste v hrubom priesvitnom polyetylénovom vreci, ktorý zabezpečuje ŠÚKL.
2. Miesto zhromažďovania nebezpečného odpadu je označené identifikačným listom nebezpečného odpadu, opatreniami pre prípad havárie pri nakladaní s nebezpečným odpadom a prevádzkovým poriadkom.
3. Ak fyzické osoby odovzdajú lieky v polyetylénových vreciach alebo iných obaloch**,** lieky je potrebné vysypať do polyetylénových vriec určených na daný odpad a prinesené obaly vyhodiť do komunálneho odpadu.
4. Použité striekačky, ktoré tvoria s ihlou jeden celok sa zbierajú oddelene do plastových fliaš. Odovzdávajú sa samostatne pri zbere odpadu Modrej Planéte s.r.o. Pri manipulácii s odpadom sa používajú ochranné rukavice.
5. Medzi nebezpečný odpad nepatrí odpad z výživových doplnkov (vitamíny a iné doplnky stravy), z kozmetických prípravkov, zo zdravotníckych pomôcok a z homeopatických liekov.
6. Odpad je zabezpečený pred zneužitím alebo odcudzením.
7. Kontrolnému orgánu sa umožní prístup na miesta, kde sa odpad zhromažďuje.
8. Odvoz odpadu sa uskutoční 2х ročne, t. j. jarným zvozom (marec - apríl) a jesenným zvozom (október – november). Okrem pravidelného zvozu sa vykoná aj nepravidelný zvoz v prípade havárie alebo ukončenia činnosti lekárne.
9. V prípade havárie pri nakladaní s nebezpečným odpadom sa upovedomí štátny ústav a prepravca odpadu a postupuje sa v súlade s opatreniami pre prípad havárie.

V *obci*, platné od dňa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*podpis konateľa a pečiatka*